เปิดแอพวงในในมือถือแถวๆ นี้ทีไร ร้านนี้ขึ้นเด่นเป็นสง่าในหน้าแรกทุกที แถมได้ดาวเยอะอีกต่างหาก ก็เลยอยากรู้ว่าร้านก๋วยเตี๋ยวเป็ดร้านนี้ตั้งอยู่ตรงไหน ทำไมไม่เคยเห็นเลย จนพบว่าร้านอยู่สุดซอยเพชรบุรี 5 ติดกับทางรถไฟเลยค่ะ ซึ่งตรงนั้นให้อารมณ์เหมือนเป็นศูนย์อาหารขนาดย่อม มีทั้งร้านอาหารตามสั่งและร้านก๋วยเตี๋ยวซึ่งขายในช่วงกลางวัน 

ร้านนี้ตอนเที่ยงคนเยอะมว๊ากกกกกกกค่ะ เดินเข้าไปอย่างงงๆ โชคทีที่มีที่นั่ง ไปถึงแล้วสั่งไม่เป็นอีก ไม่เห็นมีใครรับออเดอร์เลย หันซ้ายหันขวา คนขายยุ่งมากจนแทบไม่ได้มองหน้าลูกค้า ก็เลยเดินไปถาม เค้าบอกว่าให้จดใส่กระดาษที่วางไว้ให้บนโต๊ะแล้วเอาไปยื่นให้คนขายค่ะ เลยสั่งเส้นหมี่น้ำพิเศษทุกอย่างไม่ใส่ผัก แล้วก็มานั่งรอที่โต๊ะ รอไม่นานก๋วยเตี๋ยวก็มาเสิร์ฟค่ะ เอิ่ม...มันเยอะม๊ากกกกก เส้นเยอะมากกก เป็ดเยอะมาก มาทั้งหัวใจ เครื่องใน ปีก ในราคา 50 บาท เนื้อเป็ดไม่คาว ไม่มีกลิ่นเหม็นเลย ได้แต่กลิ่นเป็ดตุ๋นหอมๆ น้ำซุปก็อร่อย รู้เลยค่ะว่าทำไมได้ดาวเยอะ เพราะเราก็ให้เยอะเหมือนกัน ฮ่าๆ

ร้านนี้ไม่มีน้ำบริการนะคะ แต่สามารถตะโกนสั่งร้านใกล้ๆ ได้ค่ะ ซึ่งน้ำต้องจ่ายเงินทันทีที่มาเสิร์ฟ แต่ก๋วยเตี๋ยวจ่ายหลังกินเสร็จได้เลย

ปล.วันนี้เจอคุณป้าคนนึง เป็นคนไทยที่อาศัยในประเทศอังกฤษ คุณป้าบอกว่าร้านนี้ดังมากจนต้องมากินอะค่ะ เริ่ดเนอะ
 